วอนรัฐอุดหนุนส่งเงิน กองทุนผู้เอาประกัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ – เลขาธิการ คปภ. วอนรัฐสมทบเงินเข้ากองทุนคุ้มครองผู้เอาประกันภัย 
นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ตามกฎหมายกองทุนคุ้มครองผู้เอาประกันภัย จะต้องได้รับเงินสนับสนุนเงินเข้ากองทุนจากรัฐบาล แต่ในความเป็นจริงยังไม่ได้รับเม็ดเงินดังกล่าว อาจเป็นเพราะภาวะเศรษฐกิจไม่ค่อยดี โดยหวังว่าหลังจากผ่านช่วงเศรษฐกิจไม่ดีไปแล้ว รัฐบาลจะหันมามองเรื่องนี้
“เราได้รับการสนับสนุนจากภาคเอกชน แต่ไม่พอ” นางจันทรา กล่าว
นางจันทรา กล่าวว่า กองทุนดังกล่าวจะทำหน้าที่ชดเชยเงินให้กับผู้เอาประกันภัย กรณีบริษัทล้มละลาย หรือถูกเพิกถอนใบอนุญาตประกอบธุรกิจ อย่างไรก็ตาม ปัจจุบันเงินสำรองของบริษัทประกันชีวิตและบริษัทประกันวินาศภัยเพิ่มขึ้นอย่างต่อเนื่อง โดย 7 เดือนแรกของปี 2553 บริษัทประกันชีวิตทั้งหมด 25 บริษัท มีเงินสำรองประกันภัยเพื่อจ่ายคืนให้แก่ผู้เอาประกันชีวิตหรือผู้รับประโยชน์ในอนาคต จำนวน 2.02 แสนล้านบาท เพิ่มขึ้นจากปีก่อน 17.25% ส่วนบริษัทประกันวินาศภัยมีเงินสำรองประกันภัย จำนวน 8,296.24 ล้านบาท